**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení

neskorších predpisov (ďalej len ako **„Obchodný zákonník“**)

**ev. č. objednávateľa: ev. č. zhotoviteľa:**

**na zhotovenie diela s****názvom:**

**„Rekonštrukcie ciest III. triedy (oprava krytu vozovky a súvisiace práce) v pôsobnosti BBSK - vybrané úseky ciest v okresoch Krupina, Veľký Krtíš a Lučenec“**

(ďalej len ako **„zmluva“**)

medzi zmluvnými stranami:

**OBJEDNÁVATEĽ:**

Názov: **Banskobystrický samosprávny kraj**

Sídlo : Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená rokovať

v zmluvných veciach: Ing. Róbert Machala, riaditeľ odboru cestnej infraštruktúry

Osoby oprávnené rokovať

v realizačných veciach: Ing. Alena Martincová, vedúca oddelenia investičnej prípravy a výstavby a inžinierskych stavieb

Ing. Jaroslav Praženica, odborný referent pre investície oddelenia investičnej prípravy a výstavby a inžinierskych stavieb

Telefón: 0911 061 271, 0949 006 439

Email: [podatelna@bbsk.sk, alena.martincova@bbsk.sk](mailto:podatelna@bbsk.sk,%20alena.martincova@bbsk.sk), [jaroslav.prazenica@bbsk.sk](mailto:jaroslav.prazenica@bbsk.sk)

(ďalej lenako **„objednávateľ“**)

**a**

**ZHOTOVITEĽ:**

Obchodné meno:

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnení konať

vo veciach zmluvy:

(ďalej len ako **„zhotoviteľ“** a spolu s objednávateľom ďalej len ako „**zmluvné strany**“)

**Preambula**

1. Objednávateľ zrealizoval verejné obstarávanie s predmetom **„Rekonštrukcie ciest III. triedy (oprava krytu vozovky a súvisiace práce) v pôsobnosti BBSK - vybrané úseky ciest v okresoch Krupina, Veľký Krtíš a Lučenec (Výzva č. 3)“** (ďalej len ako „**verejné obstarávanie**“), ktoré bolo vyhlásené výzvou na predkladanie ponúk zmysle ust. §§ 58 – 61  zákona č. 343/2015 Z.z, o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“). Dňa .................. bol zhotoviteľ identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.

**Čl. I**

**Úvodné ustanovenia**

1. Objednávateľ je výlučným vlastníkom dotknutých úsekov ciest, na ktorých bude zhotoviteľ realizovať dielo definované v čl. III. tejto zmluvy.
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela v zmysle na predmet zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie.
3. Zhotoviteľ vyhlasuje, že pred uzavretím zmluvy dostatočne zvážil a s vynaložením odbornej starostlivosti a všetkého úsilia posúdil prichádzajúce riziká spojené s realizáciou diela podľa tejto zmluvy, v cenovej ponuke vzal do úvahy rozsah materiálov, prác, služieb potrebných na dokončenie diela ako celku a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného diela objednávateľom, ako aj všetky ostatné náklady súvisiace s realizáciou diela) a nákladov na všetky nevyhnutné opatrenia pre splnenie predpisov, noriem, opatrení a podmienok orgánov verejnej moci a tieto zahrnul do ceny za dielo.
4. Zhotoviteľ vyhlasuje a podpisom zmluvy potvrdzuje, že sa v plnom rozsahu oboznámil s rozsahom, s povahou diela podľa tejto zmluvy, nastaveným časovým harmonogramom, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela.

**Čl. II**

**Predmet zmluvy**

1. Predmetom tejto zmluvy je záväzok zhotoviteľa na svoje náklady a na svoje nebezpečenstvo v dojednanom čase, v rozsahu a spôsobom špecifikovaným v ods. 2 tohto článku zmluvy a za ostatných podmienok dohodnutých v tejto zmluve, vykonať dielo: **„Rekonštrukcie ciest III. triedy (oprava krytu vozovky a súvisiace práce) v pôsobnosti BBSK - vybrané úseky ciest v okresoch Krupina, Veľký Krtíš a Lučenec“** tak, ako jedefinované touto zmluvou, najmä v  
   čl. III tejto zmluvy, a záväzok objednávateľa riadne a včas vykonané dielo od zhotoviteľa prevziať spôsobom dohodnutým v tejto zmluve a zaplatiť zaň zhotoviteľovi dohodnutú cenu za dielo.
2. Zhotoviteľ sa zaväzuje, že za podmienok stanovených v tejto zmluve zrealizuje stavebné úpravy a vyhotoví dielo podľa:

* všetkých podkladov a požiadaviek objednávateľa, bez ohľadu na to, či boli tieto podklady zhotoviteľovi poskytnuté a požiadavky oznámené pred alebo počas realizácie diela,
* podľa oceneného výkazu výmer z cenovej ponuky - príloha č. 1 tejto zmluvy,
* podmienok uvedených v súťažných podkladoch k verejnému obstarávaniu.

**Čl. III**

**Dielo, rozsah diela**

1. Dielom sa na účely zmluvy rozumie realizácia stavebných prác vrchnej časti stavby ciest v rozsahu a spôsobom dohodnutým podľa tejto zmluvy, predovšetkým podľa oceneného výkazu výmer, ktorý tvorí prílohu č. 1 tejto zmluvy.
2. Ak sa v tejto zmluve používa pojem dielo, myslí sa tým aj jednotlivá časť diela vymedzená v čl. III ods. 1 a/alebo čl. I ods. 1 tejto zmluvy.
3. Zhotoviteľ je zodpovedný za správnosť polohy, rozmerov a umiestnenia všetkých objektov stavebných úprav.
4. Pokiaľ sa kedykoľvek v priebehu vykonávania prác zistí chybná poloha, rozmery alebo umiestnenie akejkoľvek časti diela, zhotoviteľ je povinný takú vadu na vlastné náklady odstrániť ku spokojnosti objednávateľa bez ohľadu na to, či je k náprave vyzvaný stavebným dozorom alebo nie.
5. Zhotoviteľ je povinný plniť všetky povinnosti vyplývajúce z rozhodnutí dotknutých orgánov verejnej moci vydaných pred začatím a počas realizácie diela. Ak príslušný orgán verejnej moci uloží objednávateľovi akúkoľvek sankciu za porušenie alebo neplnenie povinností zhotoviteľom, objednávateľ má regresný nárok voči zhotoviteľovi v plnom rozsahu.
6. Objednávateľ má právo dožadovať sa voči zhotoviteľovi, aby odstránil chyby, ktoré spôsobil nesprávnym vyhotovovaním a/alebo vyhotovením diela, a to priebežne, t. j. počas realizácie diela, po zistení predmetného nedostatku.

**Čl. IV**

## **Podklady, údaje a spolupôsobenie objednávateľa**

## Objednávateľ sa zaväzuje, že k termínu odovzdania staveniska poskytne zhotoviteľovi v nevyhnutnom rozsahu potrebné spolupôsobenie tým, že zabezpečí:

1. ohlásenia stavebných úprav na príslušnom špeciálnom stavebnom úrade, súhlasy s vykonaním udržiavacích prác,
2. určenie dočasného dopravného značenia, okrem prípadu uvedeného v ods. 2 tohto článku zmluvy,
3. rozhodnutia príslušných orgánov o povolení čiastočnej uzávierky cesty, okrem prípadu uvedeného v ods. 2 tohto článku zmluvy,
4. odovzdanie jednotlivých začiatkov a koncov vybratých úsekov podľa prílohy č. 1 tejto zmluvy.

Toto spolupôsobenie poskytne objednávateľ v termíne do 3 pracovných dní odo dňa odovzdania staveniska v zmysle čl. V. ods. 1 písm. a) tejto zmluvy.

1. Zhotoviteľ zabezpečí určenie dočasného dopravného značenia a povolenie čiastočnej uzávierky na vybraných úsekoch ciest, na ktoré je povinný v zmysle výkazu výmer (príloha č. 1) vypracovať projekt dopravného značenia.
2. Zhotoviteľ zabezpečí určenie dočasného dopravného značenia a povolenie úplnej uzávierky na vybraných úsekoch ciest.

## **Čl. V**

## **Termíny realizácie diela**

* + - 1. Termíny realizácie:

1. odovzdanie staveniska: **do 15 pracovných dní odo dňa nadobudnutia**

**účinnosti zmluvy**

1. začatie realizácie: **bez zbytočného odkladu po prevzatí staveniska**

**zhotoviteľom, najneskôr do 5 pracovných dní odo dňa prevzatia staveniska zhotoviteľom**

1. dokončenie realizácie (vykonanie a odovzdanie diela):

**najneskôr do 3 mesiacov odo dňa prevzatia staveniska zhotoviteľom**

1. V prípade omeškania objednávateľa s odovzdaním staveniska zhotoviteľovi, nespôsobuje takéto omeškanie objednávateľa omeškanie zhotoviteľa s plnením svojho záväzku. To nevylučuje zodpovednosť zhotoviteľa za omeškanie vzniknuté po odovzdaní staveniska zhotoviteľovi, pokiaľ toto nebolo spôsobené porušením povinností objednávateľa podľa tejto zmluvy.
2. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s odovzdaním diela v termíne podľa ods. 1 písm. c) tohto článku zmluvy resp. omeškania postupu prác na diele podľa odsúhlaseného harmonogramu prác, písomne informovať objednávateľa o tejto skutočnosti, a to záznamom v stavebnom denníku a prostredníctvom elektronickej pošty na adresu **jaroslav.prazenica@bbsk.sk**.

**Čl. VI**

**Cena za dielo**

1. Cena za dielo je stanovená podľa zákona č. 18/1996 Z. z. o cenách v znení neskorších predpisov na základe cenovej ponuky zhotoviteľa ako uchádzača vo verejnom obstarávaní.
2. Celková cena za dielo je vo výške:

**Cena bez DPH: ..................... EUR** (slovom: ...................................... bez DPH)

**DPH vo výške 23%: .................... EUR**

**Cena s DPH: ..................... EUR** (slovom: s DPH)

(ďalej len ako „**cena za dielo**“).

1. Cena za dielo dohodnutá zmluvnými stranami podľa ods. 2 tohto článku zmluvy je cena konečná, maximálna a platná počas celej doby trvania zmluvy a v celom rozsahu zahŕňa všetky náklady a réžie súvisiace s realizáciou diela, ktoré vyplývajú pre zhotoviteľa z tejto zmluvy (napr. zriadenie staveniska, zriadenie uzávierok, dočasného dopravného značenia, územné a prevádzkové vplyvy, náklady na obchádzky, odvoz a likvidácia vzniknutého odpadu, skúšky a dokumentácia kvality materiálov a postupov zhotovovaného diela, náklady na poistenie, bankovú záruku a iné). Ak sa však počas trvania zmluvy zmení zákonom ustanovená sadzba DPH, k cene za dielo bez DPH sa priráta sadzba DPH vo výške podľa právnych predpisov aplikovateľných v čase vzniku nároku zhotoviteľa na úhradu ceny za dielo a výška ceny za dielo sa o takto zmenenú sadzbu DPH zníži alebo zvýši; o zmene výšky ceny za dielo vyvolanej zmenou zákonom ustanovenej sadzby DPH nie je medzi zmluvnými stranami potrebné uzatvárať dodatok.

**Čl. VII**

**Platobné a fakturačné podmienky**

1. Objednávateľ neposkytuje zálohu ani preddavok na vykonanie diela.
2. Podkladom pre úhradu ceny za dielo za vykonané a odovzdané práce na diele bude zhotoviteľom vystavených najviac **4 faktúry** na základe objednávateľom potvrdeného súpisu vykonaných prác spracovaného overiteľným spôsobom v rozsahu skutočne zrealizovaných prác na diele podľa tejto zmluvy pri použití sadzieb uvedených v ocenenom výkaze výmer (príloha č. 1 tejto zmluvy).
3. Zhotoviteľ je oprávnený vystaviť každú faktúru za vykonané a odovzdané práce na diele po ukončení jednotlivých celistvých úsekov diela, ktoré sú špecifikované vo výkaze výmer (príloha č. 1), pričom konečná faktúra musí byť minimálne 5 % z celkovej ceny za dielo s DPH podľa čl. VI ods. 2 tejto zmluvy.
4. Faktúry budú predložené objednávateľovi na úhradu elektronicky, a to ich doručením objednávateľovi elektronickou poštou na e-mailovú adresu: faktury@bbsk.sk. Prílohou faktúry musí byť súpis vykonaných prác a dodávok na diele a zisťovací protokol podpísaný oprávnenou osobou zhotoviteľa a stavebným dozorom objednávateľa, ktorí svojimi podpismi zaručujú, že fakturované stavebné práce na diele boli skutočne realizované a ocenené položkou zo schváleného rozpočtu.
5. Konečná faktúra predstavuje celkové finančné vysporiadanie diela. Zhotoviteľ je oprávnený vystaviť konečnú faktúru celého diela po riadnom vykonaní celého diela, jeho odovzdaní a prevzatí v Zápise o odovzdaní a prevzatí diela a odstránení všetkých vád a nedorobkov uvedených v preberacom protokole, a to do 30 dní odo dňa splnenia podmienok uvedených v tomto bode. Povinnými prílohami konečnej faktúry sú protokol o odovzdaní a prevzatí diela, ako aj potvrdenie o odstránení vád a nedorobkov na diele podpísané oprávnenými zástupcami obidvoch zmluvných strán.
6. Faktúra musí obsahovať všetky náležitosti účtovného a daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len ako „**Zákon o DPH**“) a musí spĺňať všetky požiadavky na jej elektronickú formu, najmä požiadavku vierohodnosti, neporušenosti obsahu a čitateľnosti, pričom musí obsahovať najmä nasledovné údaje:
7. označenie objednávateľa a zhotoviteľa, peňažný ústav, číslo účtu,
8. IČO, DIČ, IČ DPH zhotoviteľa a IČO, DIČ, IČ DPH objednávateľa,
9. názov predmetu plnenia, jednotkové množstvo, jednotkovú cenu bez DPH, množstvo, cenu bez DPH, DPH, cenu s DPH,
10. číslo tejto Zmluvy,
11. celková fakturovaná suma s DPH.
12. V prípade, že faktúra nebude obsahovať náležitosti uvedené v tejto zmluve, objednávateľ bude oprávnený takto vystavenú faktúru vrátiť zhotoviteľovi na doplnenie. V takom prípade začne lehota splatnosti peňažného záväzku objednávateľa na úhradu fakturovanej časti ceny za dielo plynúť až doručením opravenej faktúry objednávateľovi.
13. Lehota splatnosti faktúry je **30 dní** odo dňa elektronického doručenia faktúry objednávateľovi.
14. Peňažné záväzky objednávateľa voči zhotoviteľovi v zmysle tejto zmluvy budú uhrádzané zhotoviteľovi na základe faktúr vystavených v súlade s touto zmluvou, formou bezhotovostného platobného styku, a to na bankový účet zhotoviteľa uvedený v záhlaví tejto zmluvy. Zhotoviteľ je povinný uhrádzať všetky svoje splatné záväzky voči svojim subdodávateľom na ich bankové účty. V prípade, ak zhotoviteľ nemá ku dňu predloženia faktúry objednávateľovi uhradené všetky svoje splatné záväzky voči svojim subdodávateľom, uhradí ich po pripísaní úhrady zo strany objednávateľa na bankový účet subdodávateľa bezodkladne, najneskôr však do 7 dní od pripísania úhrady zo strany objednávateľa.
15. Peňažné záväzky objednávateľa voči zhotoviteľovi v zmysle tejto zmluvy sa považujú za splnené dňom pripísania úhrady na bankový účet zhotoviteľa uvedený v záhlaví tejto zmluvy. Ak zhotoviteľ zmení bankový účet uvedený v záhlaví zmluvy a objednávateľa o tom spôsobom predpokladaným v zmluve nevyrozumie, považuje sa príslušný peňažný záväzok objednávateľa za splnený už dňom odpísania dlžnej sumy z účtu objednávateľa na bankový účet zhotoviteľa uvedený v záhlaví zmluvy.
16. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka a paušálnu úhradu nákladov podľa § 369c Obchodného zákonníka.
17. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok si môže objednávateľ uplatniť pri úhrade faktúry zhotoviteľa.
18. Zmluvné strany sa dohodli, v rozsahu v akom to všeobecne záväzné právne predpisy SR pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.
19. Ak bude zhotoviteľ v zmysle § 69 ods. 14 Zákona o DPH zverejnený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) Zákona o DPH vedenom Finančným riaditeľstvom Slovenskej republiky, je objednávateľ oprávnený po zistení zverejnenia zhotoviteľa v takomto zozname zadržať sumu vo výške zodpovedajúcej dane z pridanej hodnoty, za ktorú má v zmysle § 69b Zákona o DPH ručiť objednávateľ. Takto zadržaná suma bude buď objednávateľom na výzvu príslušného daňového úradu uhradená v zmysle § 69b Zákona o DPH alebo bude zhotoviteľovi uvoľnená najneskôr deň nasledujúci po dni predloženia:
20. originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na dani z pridanej hodnoty, pričom takéto potvrdenie nesmie byť staršie ako 3 dni, a
21. preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) Zákona o DPH.

**Čl. VIII**

**Poistenie**

1. Objednávateľ požaduje od zhotoviteľa uzatvorenie osobitných poistných zmlúv: **poistnú zmluvu na stavebno-montážne poistenie diela, tzv. CAR /EAR/ poistenie** a **poistnú zmluvu pre prípad zodpovednosti za škodu spôsobenú zhotoviteľom v súvislosti s výkonom stavebných prác v/na diele, resp. na časti diela**. Zhotoviteľ je povinný v súlade s touto zmluvou a súťažnými podkladmi vo verejnom obstarávaní mať po celú dobu trvania tejto zmluvy (od prvého dňa účinnosti tejto zmluvy) uzatvorené platné a účinné poistné zmluvy, a to konkrétne:

**Stavebno-montážne poistenie diela,** tzv. CAR/EAR/ poistenie, pričom poistenie sa bude vzťahovať aj na zhotoviteľom protokolárne odovzdané časti diela objednávateľovi ako spolupoistenému, vrátane poistenia testovania, a to až do uplynutia 24 mesiacov odo dňa prevzatia diela objednávateľom. Zhotoviteľ sa zaväzuje uzatvoriť takúto poistnú zmluvu minimálne:

* v rozsahu poistenia hodnoty diela s DPH podľa tejto zmluvy, vrátane krytia na všetky riziká/Allrisk (najmä krytie škôd na diele spôsobené poškodením, zničením, stratou, odcudzením častí diela, vrátane testovania, a i.) a
* v rozsahu poistenia okolitého majetku Objednávateľa ako spolupoisteného vo výške poistnej sumy minimálne 10 % z ceny za dielo s DPH a
* poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do diela, alebo slúžia k realizácii diela.

**B.** **Poistenie pre prípad zodpovednosti za škodu spôsobenú zhotoviteľom v súvislosti s výkonom, uskutočnením stavebných prác v/na diele, resp. na časti diela**, vo výške poistnej sumy minimálne 10 % z ceny za dielo s DPH, a to minimálne v rozsahu poistenia zodpovednosti zhotoviteľa a objednávateľa ako spolupoisteného za škody spôsobené na majetku objednávateľa a tretích osôb a poistenia zodpovednosti za škody spôsobené pri odstraňovaní vád diela počas záručnej doby, vrátane pripoistenia regresných nárokov Sociálnej poisťovne a Zdravotnej poisťovne pri pracovnom úraze.

1. Zhotoviteľ je povinný preukázať objednávateľovi za podmienok podľa tohto článku zmluvy platné poistenia na všetky požadované riziká alebo prípadné/možné škody spôsobené činnosťou zhotoviteľa pri zhotovovaní diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k dielu.
2. Objednávateľ si vyhradzuje právo preskúmať obsah a podmienky uzavretých alebo pripravovaných poistných zmlúv v zmysle tohto odseku zmluvy. V prípade, že poistné zmluvy nebudú poskytovať požadované poistné krytie, je zhotoviteľ povinný do 7 dní od výzvy objednávateľa uzatvoriť také poistenie, ktoré objednávateľ požadoval.
3. Uvedené povinnosti sa od zhotoviteľa vyžadujú pre celkové poistenie vrátane poistenia subdodávateľov, pričom sa zhotoviteľ zaväzuje udržiavať v platnosti poistnú zmluvu/poistné zmluvy na toto dielo a na škody spôsobené činnosťou pri zhotovovaní diela počas celej doby platnosti a účinnosti zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí zhotoviteľ v plnom rozsahu.
4. Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich preukázanej miery zodpovednosti.

**Čl. IX**

**Podmienky vykonania diela**

1. **Harmonogram prác**
   1. Zhotoviteľ je povinný najneskôr do 5 pracovných dní po nadobudnutí účinnosti tejto zmluvy predložiť objednávateľovi k odsúhlaseniu harmonogram prác na diele s uvedením časového rozvrhu všetkých činností vo finančnom a vecnom vyjadrení pri zhotovovaní diela. Zhotoviteľ sa zaväzuje vykonať dielo v súlade s odsúhlaseným harmonogramom prác.
   2. V aktualizácii harmonogramu prác sa uvádza pokrok dosiahnutý pri vykonávaní prác na diele a dopad dosiahnutého pokroku na časový rozvrh zostávajúcich prác na diele, ktorý zahŕňa akékoľvek zmeny poradia vykonávania prác na diele.
2. **Odovzdanie staveniska**:
   1. Zhotoviteľ bude objednávateľom vyzvaný formou e-mailu zaslaného na adresu ............................ na prevzatie staveniska, a to v lehote podľa čl. V ods. 1 písm. a) tejto zmluvy.
   2. O odovzdaní staveniska spíšu zmluvné strany ***protokol o odovzdaní staveniska***, v ktorom objednávateľ uvedie zodpovednú osobu za technický dozor a osobu zodpovednú za stavebný dozor. Súčasťou protokolu o odovzdaní staveniska budú všetky doklady a rozhodnutia, ktoré sú potrebné pre vykonanie diela. V protokole o odovzdaní staveniska zmluvné strany jednoznačne a nezameniteľne vymedzia rozsah odovzdávaného staveniska.
   3. Objednávateľ je povinný odovzdať stavenisko tak, aby zhotoviteľ mohol na ňom začať práce na diele podľa podmienok dohodnutých v tejto zmluve.
   4. Objednávateľ je povinný zabezpečiť zhotoviteľovi bezplatné užívanie priestoru staveniska po dobu realizácie diela a po dobu potrebnú na vypratanie staveniska.
   5. Odo dňa odovzdania staveniska zhotoviteľovi zodpovedá za stavenisko v celom rozsahu zhotoviteľ.
   6. Zhotoviteľ je povinný stavenisko na vlastné náklady označiť spôsobom zodpovedajúcim aplikovateľným všeobecne záväzným právnym predpisom účinným na území SR; zhotoviteľ je pritom povinný zabezpečiť viditeľné označenie staveniska podľa vzorového vizuálu v zmysle prílohy č. 6 tejto zmluvy, ktorého súčasťou okrem informácií požadovaných príslušnými právnymi predpismi bude aj zreteľná informácia o tom, že realizáciu diela financuje Banskobystrický samosprávny kraj.
   7. Zhotoviteľ zodpovedá za poriadok na stavenisku, za správne uskladnenie materiálov a konštrukcií a za prípadné znečistenie komunikácií, ktoré bude používať pri vykonávaní diela. Zhotoviteľ pri vykonávaní diela a v súvislosti s ním zodpovedá objednávateľovi za plnenie povinností objednávateľa ako pôvodcu stavebného odpadu a odpadu z demolácií podľa zákona č. 79/2015 Z. z. o odpadoch a o zmene a doplnení niektorých zákonov, a teda aj za nakladanie s takýmto odpadom. Zhotoviteľ sa zaväzuje plniť povinnosti bližšie špecifikované v prílohe č. 7 Zmluvy, v časti „Realizácia stavby“.
   8. Zhotoviteľ v plnej miere zodpovedá za bezpečnosť a ochranu zdravia osôb na stavenisku a je povinný zabezpečiť na vlastné náklady ich vybavenie ochrannými pomôckami.
   9. Zhotoviteľ je povinný dodržiavať hygienické predpisy (predpisy v oblasti verejného zdravia) a zabezpečiť ich dodržiavanie všetkými pracovníkmi a subdodávateľmi zhotoviteľa.
   10. Zhotoviteľ je povinný dodržať polohy začiatku a konca vybraného úseku diela odovzdaného písomnou formou objednávateľom pri odovzdaní staveniska, až do okamihu odovzdania a prevzatia diela objednávateľom. Kontrola vytýčenia vykonaná objednávateľom nezbavuje zhotoviteľa jeho zodpovednosti za presnosť vytýčenia.
   11. Začiatok a koniec vybraných úsekov diela vyplývajúci z výkazu výmer (príloha č. 1) je pre zhotoviteľa záväzný. Zhotoviteľ je povinný pri zistení akejkoľvek nepresnosti upozorniť na nedostatky objednávateľa, ktorý je povinný ich odstrániť.
   12. Zhotoviteľ je povinný najneskôr ku dňu prevzatia staveniska predložiť objednávateľovi:
       1. certifikáty a vyhlásenia o zhode asfaltových zmesí, ktoré budú použité na zhotovenie diela;
       2. kontrolný skúšobný plán podľa zákona č. 254/1998 Z. z. o verejných prácach v znení neskorších predpisov (ďalej len ako „**kontrolný skúšobný plán**“).
   13. Zhotoviteľ predloží objednávateľovi najneskôr pri prevzatí staveniska doklad o oprávnení poverenej osoby na vybrané činnosti vo výstavbe pre inžinierske stavby podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, ktorá bude vykonávať funkciu stavbyvedúceho.
   14. Kontrolný a skúšobný plán obsahuje zoznam kontrolných a preukazných skúšok, ktoré je zhotoviteľ povinný zrealizovať. Preukazné skúšky budú vypracované akreditovanou skúšobňou pred začatím príslušných stavebných prác na diele. Kontrolné skúšky sa vykonávajú v skúšobných laboratóriách zhotoviteľa alebo na požiadanie stavebného dozoru v akreditovanom laboratóriu. Výsledky týchto skúšok budú bezprostredne po ich vykonaní odovzdávané stavebnému dozoru objednávateľa. Preberacie skúšky sa vykonajú za účasti stavebného dozoru objednávateľa a za účasti zhotoviteľa v rozsahu príslušných STN alebo ich ekvivalentov platných v krajinách EÚ. Úspešné vykonanie predpísaných skúšok je podmienkou odovzdania a prevzatia diela.
   15. Zhotoviteľ sa zaväzuje vyzvať objednávateľa minimálne tri pracovné dni vopred na účasť na povinných skúškach, ktoré bude podľa kontrolného skúšobného plánu realizovať. O priebehu a výsledkoch predpísaných resp. ocenených skúšok je zhotoviteľ povinný vyhotoviť záznam, ktorí podpíšu všetci zúčastnení.
3. **Realizácia diela:**
   1. Zhotoviteľ svojou činnosťou nesmie v súvislosti so zhotovovaním diela narušiť bezpečnosť osôb nachádzajúcich sa na stavenisku ani iných osôb pohybujúcich sa v bezprostrednej blízkosti staveniska.
   2. Zhotoviteľ je povinný uhrádzať vodné a stočné, odbery energií z prevádzkového a sociálneho zariadenia staveniska a tiež stráženie staveniska.
   3. Zhotoviteľ je povinný pri zhotovovaní diela postupovať s odbornou starostlivosťou a striktne dodržiavať ustanovenia príslušných právnych predpisov SR, a to najmä, avšak nielen zákona č. 25/2025 Z. z. **Stavebný zákon a o zmene a doplnení niektorých zákonov (Stavebný zákon)** v znení neskorších predpisov (ďalej len „**stavebný zákon**“), zákona č. 124/2006 Z. z. **o bezpečnosti a ochrane zdravia pri práci** a o zmene a doplnení niektorých zákonov v znení neskorších predpisov, Vyhlášky MPSVaR SR č. 147/2013 Z. z., ktorou sa ustanovujú **podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností** v platnom znení, zákona č. 314/2001 Z. z. **o ochrane pred požiarmi** v znení neskorších predpisov, zákona č. 17/1992 Zb. **o životnom prostredí** v znení neskorších predpisov, zákona č. 79/2015 Z. z. **o odpadoch** a o zmene a doplnení niektorých zákonov v znení neskorších predpisov, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Zhotoviteľ sa zaväzuje, že u fyzických osôb, prostredníctvom ktorých plní predmet tejto zmluvy, neporuší zákaz nelegálneho zamestnávania podľa zákona č. 82/2005 Z. z. **o nelegálnej práci a nelegálnom zamestnávaní** a o zmene a doplnení niektorých zákonov v znení neskorších predpisov. Uložené pokuty, prípadne iné sankcie uložené na základe právoplatného rozhodnutia príslušného orgánu sa budú považovať za škodu spôsobenú zhotoviteľom, pričom takúto škodu prípadne inú škodu spôsobenú objednávateľovi porušením iných povinností zhotoviteľa stanovených príslušnými právnymi predpismi a touto zmluvou uhradí v plnom rozsahu zhotoviteľ.
   4. Objednávateľ alebo ním poverená osoba pri realizácii práv a povinností vyplývajúcich z predmetu zmluvy vykonáva stavebný dozor (§ 36 stavebného zákona). Za týmto účelom má prístup na stavenisko. Na základe vyžiadania stavebného dozoru mu musia byť predložené výkresy, vzorky materiálov a iné podklady súvisiace s realizáciou diela podľa zmluvy, ako aj výsledky kontrol kvality - atesty. S informáciami a podkladmi označenými zhotoviteľom ako jeho obchodné tajomstvo, musí objednávateľ/stavebný dozor zaobchádzať dôverne a s vynaložením odbornej starostlivosti.
   5. Zhotoviteľ nevykoná zmeny žiadnych prác na diele bez príkazu stavebného dozoru. Za zmenu stavebných prác sa v zmysle tohto bodu považujú tie práce, ktorých množstvo sa nezhoduje s množstvom uvedeným v ocenenom výkaze výmer (príloha č. 1 zmluvy).
   6. Zhotoviteľ je povinný zabezpečiť účasť svojich zamestnancov na preverovaní zhotovených častí diela a uskutočňovaných stavebných prác a činností, ktoré vykonáva stavebný dozor objednávateľa a robiť okamžité opatrenia na odstránenie vytknutých závad a odchýlok od dokumentácie.
   7. Zhotoviteľ sa zaväzuje vyzvať objednávateľa na kontrolu všetkých prác vykonaných podľa tejto zmluvy na diele, ktoré majú byť zakryté alebo sa stanú neprístupnými, minimálne tri pracovné dni vopred. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu týchto prác pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady zhotoviteľa.
   8. Po ukončení každej pracovnej zmeny zhotoviteľ zabezpečí stavenisko a jeho okolie tak, aby nedošlo k prípadným kolíziám a úrazom.
   9. Počas realizácie diela je zhotoviteľ povinný:
4. udržiavať stavenisko v nezaburinenom stave,
5. zabezpečiť očistenie svojich mechanizmov pred vstupom na verejné komunikácie,
6. z dôvodu, že dielo sa bude realizovať bez vylúčenia verejnej premávky, je povinný zabezpečiť verejnú komunikáciu dočasným dopravným značením odsúhlaseným dopravným inšpektorátom a po ukončení pracovnej zmeny dopravné značenie obnoviť, pokiaľ mu to technológia výstavby umožní.
7. **Stavebný denník:**
   1. Zhotoviteľ je povinný odo dňa prevzatia staveniska viesť **stavebný denník** (ďalej len „**SD**“) pre každý realizovaný úsek osobitne v súlade so stavebným zákonom, a to v origináli a v dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu SD si odoberá stavebný dozor.
   2. Do SD sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy a samosprávy. Počas pracovnej doby musí byť SD na stavbe trvale prístupný. Povinnosť viesť SD končí dňom odovzdania a prevzatia diela.
      1. Denný zápis SD:

* dátum (deň, mesiac, rok),
* údaje o počasí, maximálna a minimálna teplota,
* údaje o pracovnej dobe, jej začiatok a koniec, smennosť,
* pracovníci a ich počty, mechanizmy,
* časový postup prác na stavbe, orientačný výkaz výmer dodávok, stavebných a montážnych prác.
  + 1. Ostatné údaje SD, napr.:

1. vyjadrenie stavebného dozoru objednávateľa k zápisom zhotoviteľa v SD a naopak,
2. vyjadrenie projektanta k zápisom v SD, záznamy z vykonávaného autorského dohľadu projektanta,
3. prerušenie stavebných prác s odôvodnením,
4. záznam o okolnostiach, ktoré majú vplyv na postup prác,
5. zápisy o vykonaných skúškach,
6. uloženie resp. likvidácia odpadov,
7. zmeny a odchýlky vykonávaných prác od schválenej projektovej dokumentácie,
8. zápisy o dohodách zhotoviteľa s objednávateľom a projektantom,
9. požiadavky stavebného dozoru objednávateľa na odstránenie vád v priebehu realizácie diela,
10. škody na stavbe,
11. zoznam príloh a dokladov stavebného denníka.
    1. Záznamy v SD je oprávnený robiť stavbyvedúci, prípadne jeho zástupca. Okrem nich sú oprávnení robiť záznam stavebný dozor objednávateľa, technický dozor objednávateľa, orgány štátneho stavebného dohľadu, prípadne iné príslušné orgány štátnej správy a samosprávy.
    2. Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta.
    3. Stavebný dozor je oprávnený dať pokyny, ktoré sú potrebné na vykonanie diela zhotoviteľovi zápisom v SD. Pritom musí rešpektovať technologický postup prác.
    4. Ak stavbyvedúci do 3 pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.
    5. Ak stavebný dozor do 3 pracovných dní od doručenia SD nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.
12. **Odovzdanie a prevzatie diela:**
    1. Zhotoviteľ splní povinnosť vykonať dielo jeho riadnym ukončením a protokolárnym odovzdaním objednávateľovi v lehote podľa čl. V ods. 1. písm. c) tejto zmluvy.
    2. Zmluvné strany sa dohodli, že riadne zhotovené jednotlivé časti diela môže zhotoviteľ odovzdať a objednávateľ prevziať aj pred dohodnutým termínom plnenia podľa článku V ods. 1. písm. c) zmluvy.
    3. V prípade postupu podľa predchádzajúceho bodu, sa musí vyhotoviť protokol o odovzdaní a prevzatí dokončenej časti diela. Ostatné ustanovenia tohto ods. 5 zmluvy sa vzťahujú aj na postup podľa bodu 5.2 tohto článku zmluvy s tým, že dielom sa rozumie aj jeho dokončená časť (úsek špecifikovaný v ocenenom výkaze výmer).
    4. Dátum ukončenia zhotovovania diela zapíše zhotoviteľ do SD a písomne oznámi objednávateľovi pripravenosť na odovzdanie diela najneskôr 15 pracovných dní pred termínom, kedy by malo byť dielo pripravené na odovzdanie.
    5. Objednávateľ na základe oznámenia zhotoviteľa zvolá preberacie konanie.
    6. Objednávateľ prevezme dielo/ niektorú jeho časť do 15 pracovných dní odo dňa doručenia písomného oznámenia zhotoviteľa o pripravenosti diela na odovzdanie podľa čl. IX ods. 5 bod 5.4 zmluvy Povinnosť Objednávateľa prevziať dielo nevznikne, ak nastanú skutočnosti podľa čl. IX ods. 5 bod 5.8 zmluvy.
    7. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:
       1. dve kópie SD,
       2. finančné odúčtovanie diela k termínu preberacieho konania,
       3. dokumentáciu kvality diela (t.j. kvalita všetkých zabudovaných stavebných materiálov a zmesí vrátane výsledkov meraní a skúšok počas realizácie diela a po jeho ukončení). Dokumentáciu predloží zhotoviteľ min. 15 dní pred termínom odovzdania diela objednávateľovi (pracovníkom zodpovedným za kvalitu) na odsúhlasenie,
       4. doklad o odovzdaní stavebných odpadov spoločnosti oprávnenej na nakladanie s odpadmi – vyplnený súhrnný dokument sumarizujúci údaje o vzniku odpadu a spôsobe nakladania s ním, ktorý je súčasťou prílohy č. 7 Zmluvy.,
       5. dokumentáciu priebehu výstavby diela (fotografie, videozáznamy).

Doklady uvedené v bode 5.7.1. až 5.7.5. je zhotoviteľ povinný odovzdať v tlačenej forme a na USB nosiči.

* 1. Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v bodoch 5.7.1. až 5.7.5. tohto článku zmluvy.
  2. Pri odovzdaní diela alebo jeho časti je zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné dielo alebo jeho časť riadne od zhotoviteľa prevziať a bezpečne prevádzkovať.
  3. O odovzdaní a prevzatí diela vyhotovia zmluvné strany protokol. **Protokol o odovzdaní a prevzatí diela** bude obsahovať najmä vyhodnotenie akosti vykonaného diela, zoznam odovzdaných dokladov, fotodokumentáciu priebehu zhotovovania diela, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.
  4. Ak dielo vykazuje drobné vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či dielo (príslušnú časť diela) prevezme s drobnými vadami alebo nedorobkami alebo ho neprevezme. Ak dielo prevezme, v protokole určí lehotu na odstránenie drobných vád alebo nedorobkov. O tom, či má dielo vady alebo nedorobky a aký majú vplyv na užívanie diela, rozhoduje objednávateľ.
  5. Objednávateľ nie je povinný prevziať dokončenú časť diela alebo jeho časti, ak nebola z dôvodov na strane zhotoviteľa odovzdaná iná časť diela, ktorá podľa dojednania zmluvných strán mala byť už dokončená.
  6. Stavenisko je zhotoviteľ povinný úplne vypratať do 5 dní odo dňa protokolárneho odovzdania diela okrem zariadení nutných na odstránenie prípadných vád a nedorobkov.

1. **Osobitné technické podmienky:**
   1. V prípade zjavného nedodržania kvality stavebných prác na diele bude na požiadanie stavebného dozoru vykonaná kontrolná skúška zabudovaného materiálu akreditovaným laboratóriom zhotoviteľa v rozsahu príslušných STN alebo ich ekvivalentov platných v krajinách EÚ.
   2. Výsledky skúšok vykonaných na hotovej úprave budú odsúhlasené stavebným dozorom.
   3. Kvalita použitých materiálov na diele sa dokladuje značkou CE v zmysle platných STN EN alebo ich ekvivalentov platných v krajinách EÚ a kvalita vykonávaných stavebných prác na diele certifikátom systému vnútropodnikovej kontroly. Pre stavebné práce, na ktoré nie je vydaná harmonizovaná norma STN EN sa systém kvality potvrdzuje certifikátom kvality v zmysle normy ISO 9001: 2000 č. BE98/3192QA alebo ich ekvivalentov platných v krajinách EÚ.

**Čl. X**

**Vlastníctvo zhotovovanej veci**

* + - 1. Vlastníkom zhotovovaného diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam diela použitým zhotoviteľom nadobúda objednávateľ okamihom ich zabudovania do diela.

**Čl. XI**

**Bezpečnosť pri práci a ochrana životného prostredia**

* + - 1. Zhotoviteľ zabezpečí vlastný dozor a sústavnú kontrolu nad bezpečnosťou práce pri činnostiach na stavenisku. Zhotoviteľ pri použití technických zariadení a vyhradených technických zariadení zabezpečí ich minimálnu bezpečnostnú úroveň požadovanú príslušnými právnymi predpismi v SR.
      2. Pri vzniku pracovného úrazu, a to smrteľného, ťažkého pracovného úrazu alebo inej mimoriadnej udalosti sa postupuje podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov v spojitosti s vyhláškou MPSVaR SR č. 500/2006 Z. z., ktorou sa ustanovuje vzor záznamu o registrovanom pracovnom úraze v platnom znení, ktorými je určený spôsob evidencie, hlásení a zasielanie záznamu o úraze. Pri ostatných úrazoch je zhotoviteľ povinný oznámiť objednávateľovi vznik úrazu, pokiaľ je to uvedené v pláne bezpečnosti práce.
      3. Zhotoviteľ, ktorý vykonáva činnosti, pri ktorých hrozí nebezpečenstvo vzniku požiaru, zodpovedá za zabezpečenie protipožiarnej bezpečnosti pri týchto činnostiach.
      4. Ochrana životného prostredia:
  1. počas realizovania diela a odstraňovania prípadných vád a nedorobkov na ňom je zhotoviteľ povinný ochrániť životné prostredie na stavenisku aj mimo neho pred znečistením.
  2. zhotoviteľ nesmie vypúšťať alebo dovoliť vypúšťanie do vzduchu, vody a okolitej krajiny na stavenisku alebo v jeho tesnej blízkosti akékoľvek toxické odpady alebo látky,
  3. v prípade nedodržania povinností podľa ods. 4 bod 4.1. a 4.2. tohto článku zmluvy sa zhotoviteľ zaväzuje znášať všetky sankcie a pokuty, ktoré budú uplatnené voči objednávateľovi.

**Čl. XII**

**Predĺženie doby výstavby**

Ak nastanú okolnosti, v dôsledku ktorých bude objektívne nevyhnutné predĺžiť termín realizácie diela podľa čl. V ods. 1 písm. c) tejto zmluvy, objednávateľ posúdi, či je v súlade so ZVO možné na základe tejto skutočnosti upraviť obsah zmluvy a v prípade kladného posúdenia uzatvoria zmluvné strany dodatok k zmluve, ktorým sa dohodnú na úprave termínov realizácie diela; úprava termínov nezakladá nárok zhotoviteľa na zvýšenie zmluvne dohodnutej ceny za dielo.

**Čl. XIII**

**Obchodné tajomstvo**

* 1. Zmluvné strany sa zaväzujú, že obchodné tajomstvo, ktorého majiteľom je zhotoviteľ, ak ho zhotoviteľ sprístupní objednávateľovi, objednávateľ nesprístupní tretím osobám bez predchádzajúceho písomného zhotoviteľa.
  2. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám a ktoré zhotoviteľ nechráni zodpovedajúcim spôsobom, resp. ktoré sa sprístupňujú na základe príslušných právnych predpisov, ako napr. v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, a pod.

**Čl. XIV**

**Spolupráca zhotoviteľa s objednávateľom na stavbe**

* 1. Styk objednávateľa so zhotoviteľom bude vykonávaný pomocou záznamov v SD, pravidelnými kontrolnými dňami a ďalšími potrebnými a dostupnými formami, pri ktorých sa vyžaduje písomná forma.
  2. Zhotoviteľ je povinný oznámiť objednávateľovi v lehote do 3 pracovných dní odo dňa nadobudnutia účinnosti tejto zmluvy meno osoby vykonávajúcej funkciu stavbyvedúceho. Prípadné zmeny osoby stavbyvedúceho je zhotoviteľ povinný oznámiť objednávateľovi v lehote do 3 pracovných dní odo dňa zmeny osoby stavbyvedúceho zhotoviteľom.
  3. Objednávateľ je povinný oznámiť zhotoviteľovi v lehote do 3 pracovných dní odo dňa nadobudnutia účinnosti tejto zmluvy meno osoby vykonávajúcej funkciu stavebného dozoru. Prípadné zmeny osoby stavebného dozoru je objednávateľ povinný oznámiť zhotoviteľovi v lehote do 3 pracovných dní odo dňa zmeny osoby stavebného dozoru.
  4. Vedúceho preberacieho konania celého diela určí objednávateľ osobitne v pozvánke na preberacie konanie.
  5. Zmeny v poverených osobách stavbyvedúceho a stavebného dozoru sú obidve zmluvné strany povinné si písomne oznámiť bezodkladne, najneskôr do 3 pracovných dní odo dňa, kedy uvedená zmena nastala.
  6. Zhotoviteľ denne robí zápisy do SD a minimálne raz za dva týždne zašle resp. odovzdá kópie technickému dozoru objednávateľa.
  7. Zhotoviteľ zabezpečí a poskytne, na požiadanie stavebného dozoru objednávateľa, ku skúškam vykonávaným na stavbe objednávateľom potrebné spolupôsobenie.
  8. Zhotoviteľ bude informovať objednávateľa o stave rozpracovaného diela na pravidelných kontrolných dňoch, ktoré bude organizovať min. raz za 14 dní, v prípade naliehavosti aj častejšie. V prípade potreby môže kontrolné dni zvolávať aj objednávateľ.

**Čl. XV**

**Využitie subdodávateľov**

1. Zoznam subdodávateľov je uvedený v prílohe č. 3 tejto zmluvy. Zhotoviteľ ku každému subdodávateľovi zároveň predkladá doklad o oprávnení na príslušné plnenie predmetu zákazky podľa § 32 ods. 1 písm. e) ZVO a doklad o zápise do registra partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“) pre takéhoto subdodávateľa tento zápis vyžaduje. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do 5 pracovných dní odo dňa uzatvorenia zmluvy so subdodávateľom o jeho nástupe na realizáciu diela a súčasne predložiť doklad, že subdodávateľ spĺňa alebo najneskôr v čase začatia plnenia bude spĺňať podmienky účasti podľa § 32 ods. 1 písm. e) ZVO a doklad o zápise do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje.
2. Povinnosti uvedené v ods. 1 tohto článku zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
3. Zhotoviteľ berie na vedomie, že pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.

**Čl. XVI**

**Prerušenie prác**

1. Zhotoviteľ je povinný cestou stavebného dozoru upozorniť objednávateľa na skutočnosti, ktoré môžu mať za následok prerušenie prác na diele podľa tejto zmluvy.
2. Zhotoviteľ je povinný prerušiť práce na diele vždy, ak pokračovanie v týchto prácach by spôsobilo v ďalšom období škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem (najmä nepriaznivé poveternostné podmienky na pokračovanie v stavebných prácach na diele).
3. Zhotoviteľ je povinný bez zbytočného odkladu písomne objednávateľa upozorniť na všetky **nedostatky**, **nesprávnosti alebo chyby/vady** najmä dokumentácie, inej dokumentácie predloženej mu objednávateľom, ktoré počas vykonávania diela vyjdú najavo. Objednávateľ prostredníctvom SD je následne povinný bez zbytočného odkladu, najneskôr do 5 kalendárnych dní od upozornenia:

* prerušiť práce na diele,
* určiť lehotu na odstránenie takýchto **nedostatkov**, **nesprávností alebo chýb/vád,**
* určiť ďalší postup do doby odstránenia **nedostatkov, nesprávností alebo chýb/vád** dokumentácie alebo inej dokumentácie a prípadne
* predĺžiť zhotoviteľovi lehotu na odovzdanie diela o čas, o ktorý sa kvôli prekážkam podľa tohto bodu objektívne a bez zavinenia zhotoviteľa nemohlo pokračovať vo vykonávaní diela, ak sa v jeho vykonávaní nepokračovalo.

1. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu diela alebo môže spôsobiť omeškanie zhotoviteľa s plnením termínov uvedených v harmonograme prác alebo v článku V. tejto zmluvy.
2. Zhotoviteľ je povinný spolupracovať pri riešení situácie, ktorá nastane podľa bodov 2, 3 tohto článku zmluvy a poskytovať objednávateľovi vyžiadanú súčinnosť, a to v prospech pokračovania realizácie diela.
3. Zhotoviteľ nemá právo na úhradu nákladov, ktoré mu v dôsledku realizácie práv objednávateľa podľa tohto článku Zmluvy vzniknú (napr. náklady na prestoje).

**Čl. XVII**

**Kvalita stavebných prác a technologická disciplína**

* 1. Všetky stavebné práce a hotové konštrukcie použité pri realizácii diela podľa tejto zmluvy musia byť vyhotovené podľa, TP a TKP MDPT SR, STN, STN EN, technologických predpisov (pokynov výrobcu pre použitie materiálov a výrobkov, ktoré sú súčasťou dodávky) platných v čase vykonávania diela pri dodržaní príslušných predpisov o bezpečnosti a ochrane zdravia pri práci. Všetky prípadné zmeny vo vyššie uvedených dokumentoch, ktoré vyplynú napr. z novelizácie technických noriem, TP, TKP resp. iných požiadaviek na kvalitu počas realizácie diela, budú odsúhlasené obidvomi zmluvnými stranami a premietnuté do týchto materiálov.
  2. Na uskutočnenie diela možno použiť iba stavebné výrobky a materiály vhodné na zamýšľané použitie v zmysle § 19 ods. 2 stavebného zákona. Kvalitu realizovaných prác a konštrukcií použitých pri realizácii diela podľa tejto zmluvy bude zhotoviteľ dokladovať preukazovaním zhody trvale a pevne zabudovaných stavebných výrobkov do diela v súlade s ustanoveniami zákona č. 133/2013 Z. z. **o stavebných výrobkoch** a o zmene a doplnení niektorých zákonov v znení neskorších predpisov. Do diela je možné zabudovať len materiály a výrobky, ktoré spĺňajú požiadavky v súlade s ustanoveniami zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Zhotoviteľ je povinný predložiť certifikáty výrobkov (AO), vyhlásenie zhody výrobkov (výrobcom), počiatočné skúšky typu, plánované a kontrolné skúšky (výrobcom), kontrolné skúšky materiálov, výrobkov odobratých na stavbe a preberacie skúšky hotových stavebných konštrukcií (protokoly o skúškach). Protokoly o kontrolných skúškach vlastností vstupných materiálov (kamenivo, asfalt, cement a pod.) musia byť aktuálne v čase ich použitia, nie staršie ako 6 mesiacov, v opačnom prípade budú považované za neplatné. Skúšobná činnosť musí byť vykonaná odborne spôsobilou skúšobňou.
  3. Zhotoviteľ vopred odsúhlasí so stavebným dozorom čas a miesto skúšok, alebo kontroly materiálov. Objednávateľ oznámi zhotoviteľovi najmenej 24 hodín vopred, že sa chce skúšky, kontroly zúčastniť. Ak sa objednávateľ ku skúške alebo kontrole nedostaví, môže zhotoviteľ skúšku vykonať, pokiaľ objednávateľ nenariadi inak. Zhotoviteľ odovzdá stavebnému dozoru výsledky skúšok písomne a ten ich v takom prípade musí považovať za správne.
  4. V prípade, že sa stavebný dozor nedostaví na preverenie prác na diele v požadovanom termíne môže zhotoviteľ v prácach pokračovať, avšak nesie riziko, že v prípade zistenia nekvalitne vykonaných prác v zmysle ods. 1 až 3 tohto článku zmluvy bude náklady na dodatočné odkrytie znášať zhotoviteľ. Ak sa však po odkrytí zistí, že práce boli zrealizované v súlade s technicko-kvalitatívnymi podmienkami a dosahujú projektom predpísanú kvalitu, náklady na dodatočné zisťovanie kvality nepreverených prác na diele v požadovanom termíne znáša objednávateľ.
  5. V prípade, že zhotoviteľ zabuduje do diela stavebné materiály, výrobky bez odsúhlasenia objednávateľom bude znášať dôsledky z porušenia, ak sa dodatočne preukáže, že vlastnosti zabudovaných materiálov, výrobkov a z toho dôvodu kvalita konštrukcie nezodpovedá požadovaným technickým špecifikáciám, je zhotoviteľ povinný urobiť po dohode s objednávateľom opatrenia na nápravu. Náklady s tým spojené hradí v plnej výške zhotoviteľ.

**Čl. XVIII**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí zmluvy zmenia východiskové podklady rozhodujúce pre uzatvorenie zmluvy, alebo vzniknú nové požiadavky objednávateľa (ďalej aj ako „**naviac práce**“) alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto zmluve za účelom naplnenia účelu zmluvy. K takejto zmene môže dôjsť iba na základe písomného dodatku k zmluve a iba pokiaľ jeho uzatvorenie nebude v rozpore s príslušnými právnymi predpismi SR, a to predovšetkým so ZVO.
2. Naviac práce predstavujú práce nad rámec dojednaný v zmluve, pričom pre vylúčenie pochybností sa má za to, že naviac práce sú výlučne práce neobsiahnuté v dokumentácii a/alebo vo výkaze výmer, pričom prednosť pri identifikovaní naviac prác ma výkresová časť dokumentácie pred Výkazom výmer. Za naviac práce sa nepovažujú variácie diela, spočívajúce najmä v zmene technologického postupu zhotoviteľa, zmene organizácie práce a/alebo v zmene množstva/druhu/kvality materiálov použitých zhotoviteľom pri zhotovovaní diela. Zhotoviteľ nemá nárok na úhradu nákladov, ktoré mu vznikli v súvislosti s realizáciou variácií diela.
3. Naviac práce je možné vykonávať iba na základe postupov upravených aplikovateľnými všeobecne záväznými právnymi predpismi účinnými na území SR (najmä, nie však výlučne, ZVO) a súčasne na základe predchádzajúceho písomného súhlasu objednávateľa vyjadreného v písomnom dodatku k tejto zmluve, ktorý bude vyhotovený na základe predloženej písomnej ponuky zhotoviteľa. Súčasťou takéhoto dodatku k tejto zmluve bude dojednanie na cene za naviac práce. Súčasťou ponuky zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v SD s vyznačením, že sa jedná o naviac práce.
4. Vykonané naviac práce, pôvodne nezahrnuté vo výkaze výmer, musia byť fakturované osobitne po ich predchádzajúcom vecnom, cenovom a termínovom odsúhlasení zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov predstavujúcich naviac práce, neoprávňuje zhotoviteľa spomaliť alebo odoprieť žiadané výkony. Zmeny a doplnky zmluvy, resp. nové a zmenené položky, je potrebné vo faktúre uviesť samostatne a oddelene. Ak je predmetom prác naviac taký typ prác na diele, ktoré nie sú obsiahnuté vo výkaze výmer, zhotoviteľ takéto práce ocení podľa jednotkových cien uvedených vo výkaze výmer za práce, ktoré sú svojou povahou najbližšie vykonaným prácam alebo podľa obvyklých trhových cien za rovnaký typ prác (CENKROS).

**Čl. XIX**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto zmluvy, podľa technických noriem, dokumentácie a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto zmluve.
2. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá zákonným požiadavkám kladeným na dielo alebo jeho časť.
3. Záručná doba diela je **60 mesiacov** a začne plynúť po odstránení poslednej vady a nedorobku uvedenej v protokole o odovzdaní a prevzatí diela. U zariadení a dodávok, u ktorých bol vydaný záručný list výrobcom, sa záruka riadi týmto záručným listom.
4. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
5. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
6. Objednávateľ je povinný oznámiť vadu (ďalej len **„reklamácia“**) bezodkladne po jej zistení. Zhotoviteľ je povinný do 3 pracovných dní odo dňa nahlásenia reklamácie podľa tohto odseku zmluvy vyjadriť sa k oprávnenosti, resp. neoprávnenosti reklamácie a svoje rozhodnutie bezodkladne oznámiť objednávateľovi.
7. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť do 10 pracovných dní odo dňa oznámenia reklamácie, ak sa zmluvné strany nedohodnú inak. Iný termín odstránenia vád si zmluvné strany dohodnú písomne.
8. V prípade, že zhotoviteľ oznámené (reklamované) vady neodstráni v lehote podľa ods. 7 tohto článku zmluvy napriek tomu, že ich oprávnenosť uznal, je objednávateľ oprávnený dať ich odstrániť tretej osobe na náklady zhotoviteľa.
9. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a  za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
10. Zhotovitel’ nezodpovedá za vady, ktoré boli spôsobené použitím podkladov prevzatých od objednávateľa alebo pokynov od objednávateľa:
11. ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť, alebo
12. ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.
13. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
14. Uplatnením nárokov z vád diela nie sú dotknuté nároky objednávateľa na zmluvnú pokutu, náhradu škody alebo na odstúpenie od zmluvy.

**Čl. XX**

**Bankové záruky**

1. Zhotoviteľ je povinný najneskôr ku dňu uzatvorenia (podpisu) zmluvy odovzdať objednávateľovi bankovú záruku za riadne vykonanie diela podľa podmienok tejto zmluvy na zabezpečenie riadneho plnenia/splnenia diela, a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej len „**výkonová banková záruka**“).
2. Výkonová banková záruka bude vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v znení neskorších predpisov.
3. Výkonová banková záruka bude obsahovať záväzok, že v lehote 15 dní po doručení písomnej žiadosti objednávateľa na zaplatenie zaplatí banka akúkoľvek sumu až do výšky 10 % z ceny za dielo bez DPH v období medzi prevzatím staveniska a podpisom preberacieho protokolu.
4. Objednávateľ je oprávnený použiť výkonovú bankovú záruku alebo jej časť v prípade, ak zhotoviteľ:
   1. poruší/nesplní niektorú svoju zmluvnú povinnosť, alebo
   2. nesplní povinnosť uhradiť objednávateľovi peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä, ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu.
5. V prípade využitia výkonovej bankovej záruky alebo jej časti objednávateľom, bude zhotoviteľ bez zbytočného odkladu povinný doplniť výkonovú bankovú záruku do plnej výšky, t. j. 10 % z ceny za diel bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia zmluvy sa výkonová banková záruka vráti zhotoviteľovi do 15 dní po odovzdaní a prevzatí ukončeného diela.
6. Zhotoviteľ je povinný najneskôr ku dňu podpísania preberacieho protokolu odovzdať objednávateľovi záručnú listinu - doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela, a to vo výške 5 % z ceny za dielo bez DPH; plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z bankovej záruky) (ďalej len “**garančná banková záruka**“). O uplatnení si nároku na plnenie z garančnej bankovej záruky voči banke objednávateľ zhotoviteľa bezodkladne informuje.
7. Garančná banková záruka musí trvať po celú záručnú dobu podľa tejto zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do 30 dní po každom čerpaní garančnej bankovej záruky objednávateľom doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

**a)** rozšírenie garančnej bankovej záruky na jej pôvodnú výšku alebo

**b)** zriadenie novej garančnej bankovej záruky, pričom zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

1. Obsahom garančnej bankovej záruky musí byť okrem iného aj záväzok banky vystavujúcej garančnú bankovú záruku predĺžiť platnosť garančnej bankovej záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.

Alternatíva:

*Pozn.: Verejný obstarávateľ (objednávateľ) bude akceptovať aj zloženie realizačnej zábezpeky na účet verejného obstarávateľa (objednávateľa), tento „alternatívny“ zabezpečovací nástroj bude použitý na rovnaký účel ako banková záruka, pričom zmluva o dielo bude v tomto bode pred jej podpisom upravená podľa toho, ktorý zabezpečovací nástroj zhotoviteľ zvolí.*

Zhotoviteľ zložil najneskôr ku dňu podpisu zmluvy peňažné prostriedky vo výške 10 % z ceny za dielo bez DPH, a to ich poukázaním z účtu zhotoviteľa uvedeného v záhlaví tejto zmluvy na účet objednávateľa uvedený v záhlaví tejto zmluvy, slúžiacich ako zábezpeka na riadne vykonanie diela (ďalej len ako **„realizačná zábezpeka“**) a zloženie týchto peňažných prostriedkov dokladom o zložení peňažných prostriedkov objednávateľovi k rovnakému dňu preukázal.

* + - 1. Objednávateľ je oprávnený použiť realizačnú zábezpeku alebo jej časť v prípade, ak zhotoviteľ v období odo dňa podpisu preberacieho protokolu/zápisu o odovzdaní staveniska do dňa vrátenia realizačnej zábezpeky na účet zhotoviteľa podľa zmluvy:
  1. porušil/nesplnil niektorú svoju zmluvnú povinnosť, a

2.2 nesplnil povinnosť uhradiť objednávateľovi peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä, ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu, ktorá nesmie byť kratšia ako 3 pracovné dni.

* + - 1. Objednávateľ je pred použitím realizačnej zábezpeky povinný písomne oznámiť zhotoviteľovi zámer použiť realizačnú zábezpeku. Ak do 15 dní odo dňa doručenia písomného oznámenia podľa predchádzajúcej vety zhotoviteľ príslušné nároky objednávateľa neuspokojí, objednávateľ na ten účel použije realizačnú zábezpeku, a to až do výšky zloženej realizačnej zábezpeky. O použití realizačnej zábezpeky je objednávateľ povinný zhotoviteľa bezodkladne informovať.
      2. Ak objednávateľ realizačnú zábezpeku čo i len sčasti použije, je zhotoviteľ povinný bez zbytočného odkladu doplniť realizačnú zábezpeku do plnej výšky, t. j. do výšky 10 % z ceny za dielo, a to najneskôr do 15 dní odo dňa doručenia oznámenia objednávateľa zhotoviteľovi o použití realizačnej zábezpeky a takéto doplnenie je zhotoviteľ povinný objednávateľovi preukázať.
      3. Objednávateľ vráti zhotoviteľovi sumu zloženej realizačnej zábezpeky, od ktorej odpočítal aplikovateľné odpočty objednávateľa (t. j. sumy, ktoré objednávateľ použil na uspokojenie jeho nárokov v zmysle tohto článku zmluvy), najneskôr do 15 dní odo dňa podpisu protokolu o odovzdaní a prevzatí diela, a to prevodom zostatkovej sumy realizačnej zábezpeky na účet zhotoviteľa uvedený v záhlaví tejto zmluvy. Predchádzajúca veta sa neuplatní, ak bola realizačná zábezpeka objednávateľom použitá v celom rozsahu
      4. Zhotoviteľ najneskôr ku dňu podpisu preberacieho protokolu zloží peňažné prostriedky vo výške 5 % z ceny za dielo bez DPH, a to ich poukázaním z účtu zhotoviteľa uvedeného v záhlaví tejto zmluvy na účet objednávateľa uvedený v záhlaví tejto zmluvy, slúžiace ako zábezpeka na vady diela zistené po odovzdaní diela (ďalej len ako **„garančná zábezpeka“**) a zloženie týchto peňažných prostriedkov dokladom o zložení peňažných prostriedkov objednávateľovi k rovnakému dňu preukáže.
      5. Objednávateľ je oprávnený použiť garančnú zábezpeku alebo jej časť v prípade, ak objednávateľovi počas trvania záručnej doby vznikne akákoľvek splatná peňažná pohľadávka z titulu zodpovednosti zhotoviteľa za vady diela. Objednávateľ je pred použitím garančnej zábezpeky povinný písomne oznámiť zhotoviteľovi zámer použiť garančnú zábezpeku. Ak do 15 dní po dni doručenia písomného oznámenia podľa predchádzajúcej vety zhotoviteľ peňažné nároky uplatnené objednávateľom neuspokojí, objednávateľ na ten účel použije garančnú zábezpeku, a to až do výšky zloženej zábezpeky. O použití garančnej zábezpeky je objednávateľ povinný zhotoviteľa bezodkladne informovať.
      6. Ak objednávateľ garančnú zábezpeku čo i len sčasti použije, je zhotoviteľ povinný bez zbytočného odkladu doplniť garančnú zábezpeku do plnej výšky, t. j. do výšky 5 % z ceny za dielo, a to najneskôr do 15 dní odo dňa doručenia oznámenia objednávateľa zhotoviteľovi o použití garančnej zábezpeky a takéto doplnenie je zhotoviteľ povinný v rovnakej lehote objednávateľovi preukázať.
      7. Objednávateľ vráti zhotoviteľovi sumu zloženej garančnej zábezpeky, od ktorej odpočítal aplikovateľné odpočty objednávateľa (t. j. sumy, ktoré objednávateľ použil na uspokojenie jeho nárokov v zmysle tohto článku zmluvy), najneskôr do 15 dní odo dňa uplynutia záručnej doby, a to prevodom zostatkovej sumy garančnej zábezpeky na účet zhotoviteľa uvedený v záhlaví tejto zmluvy. Predchádzajúca veta sa neuplatní, ak bola garančná zábezpeka objednávateľom použitá v celom rozsahu.\*

\*Pozn.: použije sa podľa toho, či zhotoviteľ predloží bankovú záruku alebo zloží finančné prostriedky na účet verejného obstarávateľa (objednávateľa).

**Čl. XXI**

**Zmluvné pokuty**

1. Zmluvné strany sa okrem zmluvných pokút dohodnutých v osobitných častiach tejto zmluvy dohodli na nasledovných zmluvných pokutách:
   1. v prípade omeškania zhotoviteľa s prevzatím staveniska od objednávateľa v lehote uvedenej vo výzve objednávateľa podľa čl. V ods. 1 písm. a) zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti;
   2. v prípade omeškania zhotoviteľa so začatím stavebných prác v lehote podľa čl. V. ods. 1 písm. b) zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti;
   3. v prípade nedodržania termínov postupu prác podľa harmonogramu prác, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti;
   4. v prípade porušenia/nesplnenia akejkoľvek povinnosti uvedenej v čl. IX ods. 2 bod 2.6., 2.7. a 2.9. zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- EUR** za každé jednotlivé nesplnenie/porušenie povinnosti, a to aj opakovane;
   5. v prípade nesplnenia/porušenia akejkoľvek povinnosti zhotoviteľa podľa čl. IX ods. 2 bod 2.12 a 2.13 zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- EUR** za každé jednotlivé nesplnenie/porušenie povinnosti, a to aj opakovane
   6. v prípade nesplnenia/porušenia povinnosti zhotoviteľa zúčastniť sa prostredníctvom stavbyvedúceho a prípadne ďalších na uvedený úkon splnomocnených zástupcov zhotoviteľa kontrolných dní zvolaných podľa čl. XIV ods. 8 zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- EUR** za každé jednotlivé nesplnenie/porušenie povinnosti, a to aj opakovane;
   7. v prípade nesplnenia/porušenia akejkoľvek povinnosti zhotoviteľa pri vedení SD podľa čl. IX ods. 4 zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- EUR** za každé jednotlivé nesplnenie/porušenie povinnosti, a to aj opakovane;
   8. v prípade nesplnenia/porušenia povinnosti zhotoviteľa podľa čl. XIV ods. 5 zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- EUR** za každý, čo i len začatý deň porušenia/nesplnenia povinnosti;
   9. v prípade omeškania zhotoviteľa s predložením overenej kópie uzatvorenej platnej poistnej zmluvy/poistných zmlúv na dielo podľa čl. VIII ods. 1 zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti, a to aj opakovane;
   10. v prípade nesplnenia/porušenia ktorejkoľvek povinnosti zhotoviteľa týkajúcej sa subdodávateľov alebo ich zmeny podľa čl. XV ods. 1 tejto zmluvy, vzniká objednávateľovi nárok na zmluvnú pokutu vo výške **1.000,- EUR** za každý, čo i len začatý deň porušenia/nesplnenia povinnosti, a to aj opakovane;
   11. v prípade omeškania zhotoviteľa s predložením/zložením alebo doplnením výkonovej bankovej záruky/realizačnej zábezpeky a/alebo predložením/zložením alebo doplnením garančnej bankovej záruky/garančnej zábezpeky objednávateľovi podľa čl. XX tejto zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti, a to aj opakovane;
   12. za nedodržanie termínu zhotovenia a odovzdania diela zhotoviteľom podľa čl. V ods. 1 písm. c) tejto zmluvy vzniká objednávateľovi nárok voči zhotoviteľovi na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
   13. v prípade nesplnenia/porušenia povinnosti podľa čl. IX ods. 5 bod 5.7 tejto zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- EUR** za každý, čo i len začatý deň porušenia/nesplnenia povinnosti;
   14. v prípade, ak bude v dôsledku porušenia zmluvných povinností zhotoviteľa objednávateľovi právoplatne uložená sankcia za správny delikt na základe zákona č. 79/2015 Z. z. o odpadoch a o zmene a doplnení niektorých zákonov v platnom znení, objednávateľovi vzniká voči zhotoviteľovi nárok na zmluvnú pokutu vo výške dvojnásobku uloženej sankcie, najviac však vo výške 120.000,- EUR;
   15. v prípade neodstránenia vád a/alebo nedorobkov diela vyplývajúcich z protokolu o odovzdaní a prevzatí diela v dohodnutej lehote, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
   16. v prípade, ak zhotoviteľ neodstráni v dohodnutom termíne vady a/alebo nedorobky diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia týchto reklamovaných vád a nedorobkov;
   17. v prípade nevypratania staveniska v lehote podľa čl. IX ods. 5 bod 5.13 tejto zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
   18. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek pracovníkom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške **1.000,- EUR** za každé jednotlivé porušenie a za každý, čo i len začatý deň nesplnenia/porušenia povinnosti;
   19. za nedodržanie kvalitatívnych parametrov stanovených STN a/alebo požadovanými dokumentáciou a/alebo ktoré boli zmluvnými stranami dohodnuté a ktorých nedodržanie bolo preukázané skúškami realizovanými odborne spôsobilými osobami, vzniká objednávateľovi nárok voči zhotoviteľovi na zmluvnú pokutu vo výške **0,1 % z ceny diela bez DPH** za každé jednotlivé nesplnenie/porušenie povinnosti, a to aj opakovane;
   20. v prípade porušenia povinnosti podľa čl. XXIII ods. 9 tejto zmluvy vzniká objednávateľovi nárok voči zhotoviteľovi na zmluvnú pokutu vo výške ceny za dielo bez DPH;
   21. v prípade porušenia záväzku podľa čl. XXIII ods. 7 tejto zmluvy zo strany zhotoviteľa vzniká objednávateľovi nárok voči zhotoviteľovi na zmluvnú pokutu vo výške ceny za dielo bez DPH.
2. Zmluvné strany vyhlasujú, že považujú dohodnuté výšky zmluvných pokút uvedených v čl. XXI tejto zmluvy za primerané vzhľadom na charakter a povahu zmluvnými pokutami zabezpečovaných povinností zhotoviteľa a cenu diela.
3. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť riadne a včas.

**Čl. XXII**

**Zánik zmluvy**

1. Táto zmluva zaniká :
   1. riadnym splnením všetkých práv a povinnosti zmluvných strán,
   2. písomnou dohodou zmluvných strán, a to ku dňu uvedenému v dohode,
   3. jednostranným odstúpením od zmluvy zo strany objednávateľa z titulu jej podstatného porušenia zhotoviteľom, ak:
      1. zhotoviteľ bez riadneho dôvodu odmietne prevziať stavenisko alebo stavenisko neprevezme,
      2. zhotoviteľ včas nesplní akúkoľvek povinnosť, bez splnenia ktorej nie je možné začať zhotovovať dielo,
      3. zhotoviteľ nezačne s realizáciou stavebných prác v lehote uvedenej v čl. V ods. 1. písm. b) tejto zmluvy,
      4. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie diela uvedeného v harmonograme prác o viac ako 7 dní,
      5. je na základe odborného posúdenia technického dozoru a stavebného dozoru z technického riešenia a postupu uskutočnenia diela zrejmé, že zhotoviteľ nedokáže zhotoviť dielo podľa termínov uvedených v harmonograme prác,
      6. zhotoviteľ neplní kvalitatívno - technické parametre a/alebo podmienky zhotovovania diela určené dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a touto zmluvou,
      7. zhotoviteľ je v omeškaní s riadnym vykonaním a odovzdaním diela o viac ako 10 dní,
      8. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v SD na vadné plnenie zhotoviteľa) pokračuje vo vadnom plnení,
      9. zhotoviteľ aj napriek upozorneniu objednávateľa, resp. oprávnenej osoby objednávateľa v primeranej lehote určenej na odstránenie vady, vadu diela neodstránil,
      10. objednávateľom oznámená vada je neodstrániteľná,
      11. zhotoviteľ opakovane nesplní alebo poruší zákonné alebo zmluvné povinnosti pri vedení SD (opakovaným nesplnením/porušením sa rozumie nesplnenie/porušenie min. 2 a viackrát),
      12. zhotoviteľ nesplní/poruší povinnosť/povinnosti stanovené v článku XXI zmluvy,
      13. zhotoviteľ akýmkoľvek spôsobom porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno a primerané záujmy objednávateľa,
      14. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie,
      15. ak ktorékoľvek vyhlásenie /záväzok zhotoviteľa uvedený v tejto zmluve alebo ešte počas predloženia ponuky pred uzatvorením zmluvy bude čo i len sčasti nepravdivý ku dňu uzatvorenia zmluvy alebo sa takým stane počas realizácie diela podľa podmienok tejto zmluvy,
      16. zhotoviteľ poruší povinnosť podľa čl. XXIII ods. 9 tejto zmluvy alebo záväzok podľa čl. XXIII ods. 7 tejto zmluvy;
      17. ak zhotoviteľ stratí oprávnenie vykonávať dielo alebo ak zhotoviteľ, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
   4. jednostranným odstúpením od zmluvy zo strany zhotoviteľa, ak objednávateľ poruší zmluvu podstatným spôsobom. Za podstatné porušenie tejto zmluvy zo strany objednávateľa je omeškanie objednávateľa s úhradou faktúry o viac ako 30 dní.
2. Odstúpenie od zmluvy podľa tohto článku zmluvy nadobúda účinnosť dňom jeho doručenia druhej zmluvnej strane.
3. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
4. V prípade odstúpenia od zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávania diela tak, aby objednávateľovi nevznikla žiadna škoda.
5. V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác alebo ukončenia prác a podľa skutočne preukázaných nákladov zo strany zhotoviteľa.
6. Ak dôjde k odstúpeniu od zmluvy pre porušenie povinností zhotoviteľom, má objednávateľ nárok na náhradu nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na diele je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Čl. XXIII**

**Záverečné ustanovenia**

* + - 1. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
      2. Akékoľvek zmeny alebo doplnenia tejto zmluvy je možné robiť len písomne, očíslovanými dodatkami, schválenými a riadne podpísanými obidvomi zmluvnými stranami, a to v súlade so ZVO.
      3. Práva a povinnosti neupravené v tejto zmluve sa riadia príslušnými ustanoveniami Obchodného zákonníka a ostatných aplikovateľných všeobecne záväzných právnych predpisov platných a účinných v Slovenskej republike.
      4. Zmluva sa vyhotovuje **v štyroch rovnopisoch**, z ktorých po podpise každá zmluvná strana dostane dva rovnopisy. Dohoda zmluvných strán o počte rovnopisov sa neuplatní v prípade, ak k uzavretiu Zmluvy dochádza elektronicky prostredníctvom kvalifikovaných elektronických podpisov osôb oprávnených konať za zmluvné strany.
      5. Pokiaľ zhotoviteľ preukazuje splnenie podmienok účasti podľa § 34 ZVO inou osobou, je povinný plnenie, resp. jeho príslušnú časť touto inou osobou aj realizovať.
      6. Zhotoviteľ vyhlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi, zhotoviteľ namietal alebo oznámil objednávateľovi pred podaním svojej ponuky do verejného obstarávania.
      7. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná.
      8. Ak niektoré ustanovenia tejto zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
      9. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto zmluvy, ak mu taká povinnosť vyplýva zo Zákona o RPVS.
      10. Zmluvné strany sa týmto zaväzujú, že budú dodržiavať povinnosti uložené Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie, alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
      11. Zmluvné strany vyhlasujú, že túto zmluvu uzavreli slobodne, vážne, žiadna zo zmluvných strán nekonala v tiesni, v omyle ani za nápadne nevýhodných podmienok, zmluvu si zmluvné strany riadne prečítali, porozumeli jej obsahu a na znak súhlasu s touto zmluvou ju podpisujú.
      12. Prílohami tejto zmluvy sú alebo sa postupne stanú nasledovné prílohy:

Príloha č. 1: Ocenený výkaz výmer

Príloha č. 2: Vecný a časový harmonogram postupu prác

Príloha č. 3: Zoznam subdodávateľov

Príloha č. 4: Poistná zmluva zhotoviteľa/Poistka

Príloha č. 5: Potvrdenie o vystavení bankovej záruky/zložení realizačnej zábezpeky.

Príloha č. 6: Vizuál označenia staveniska

Príloha č. 7: Politika nakladania so stavebnými odpadmi a odpadmi z demolácií.

Obsah príloh je neoddeliteľnou súčasťou obsahu záväzkového vzťahu založeného touto zmluvou.

V Banskej Bystrici dňa: Vo ......................... dňa:

**Objednávateľ: Zhotoviteľ:**

.................................................................. ………………………….......................

**Banskobystrický samosprávny kraj**

**Mgr. Ondrej Lunter**

predseda

Banskobystrického samosprávneho kraja